
ОПИС НА НАДЛЕЖНОСТИ
(TERMS OF REFERENCE)

[bookmark: _Hlk235442605]Поставување на онлајн платформа за креирање на профили на локални занаетчии 
Основни информации
[bookmark: _Hlk226108709]Здружението на граѓани Иницијатива за европска перспектива – ИЕП го спроведува проектот „Дигитално оживување на занаетчиството: Оспособување на младите од руралните средини преку технолошки поттикнати модели на социјални претпријатија" , кој е дел од програмата BOOST Balkans, имплементирана од ALDA - European Association for Local Democracy со финансиска поддршка од AFD - Agence Française de Développement, а во РС Македонија координиран од ALDA Balkans.
Основната цел на проектот е на креативен начин да го спои зачувувањето на традиционалните занаети со модерната технологија и социјалното претприемништво. 
За проектот 
Општа цел
Оживување на културното наследство преку технолошки ориентирано социјално претприемништво, поттикнувајќи одржлив рурален развој.
Специфична цел
· Оспособување на 30 млади од руралните средини (15 млади жени) со дигитални и претприемачки вештини.
· Поддршка за воспоставување на најмалку 3-5 социјални занаетчиски претпријатија предводени од млади.
· Дигитално оживување на традиционалните занаети и нивна промоција преку користење на дигитални алатки.
Примарни директни корисници на проектот „Дигитално оживување на занаетчиството“ се млади луѓе на возраст од 15 до 29 години кои живеат во руралните области на Скопскиот регион. Клучен и намерен фокус е ставен на вклучување и активно учество на млади жени во неповолна положба од рурални области. Друга клучна група директни корисници се локалните занаетчии, особено оние кои практикуваат традиционални занаети.
Цел на повикот
[bookmark: _Hlk234929336]Целта на овој повик е ангажирање на надворешен соработник/експерт (физичко или правно лице) за воспоставување на онлајн платформа за креирање на дигитални профили на локалните занаетчии каде ќе се промовираат нивните производи и потенцијално ќе придонесе за овозможување на дигитална архива или онлајн изложба на локалното културно наследство. Избраниот понудувач треба да биде во блиска комуникација/соработка со експертот ангажиран за дигитална документација на традиционалните занаети (А3, БЛ 4.3.1.), како и со експертот кој ќе подготвува интересни дигитални содржини (А3, БЛ 4.3.5.) 
Задачи:
Клучните задачи и одговорности на избраниот понудувач вклучуваат:
· Воспоставување на онлајн платформа: Избраниот понудувач ќе има обврска да воспостави онлајн платформа на која ќе се промовираат локалните занаетчии (вклупно 5), каде секој од нив ќе има посебен профил.
· Соработка со ангажираните експерти: Избраниот понудувач ќе има обврска да биде во блиска комуникација и соработка со лицето ангажирано за дигитална документација на занаетите, од кого ќе добива кратки видеа, пишани наративи кои го доловуваат културно-историскиот контекст на занаетите. Исто така ќе соработува со експертот кој од веќе снимените видеа и фотографии ќе подготвува интересни дигитални содржини за платформата.
· Подготовка на извештај: По завршувањето на агажманот избраниот понудувач треба да поднесе извештај. Извештајот да биде на англиски јазик и не поголем од 2-3 страни.
Техничка спецификација на онлајн платформата:
· Платформата треба да биде едноставна, функционална и приспособена за користење преку компјутер.
Треба да ги содржи следниве основни елементи:
· Почетна страница со кратки информации за проектот и традиционалните занаети; 
· Посебни профили за вкупно пет локални занаетчии; 
· Секој профил да содржи кратка биографија, опис на занаетот, фотографии, видеа, производи и контакт-информации; 
· Галерија или дигитална изложба со фотографии, видеа и приказни за локалните традиционални занаети; 
· Контакт-страница или форма за испраќање пораки; 
· Едноставен административен панел за додавање и уредување текстови, фотографии и видеа; 
· Основна оптимизација за интернет-пребарувачи; 
· Заштитена HTTPS-комуникација, резервни копии и основна заштита од неовластен пристап; 
· Усогласеност со правилата за заштита на личните податоци и GDPR; 
· Поставување на платформата на соодветен домен и хостинг; 
· Кратка обука и упатство за управување со платформата; 
· 3 месеци техничка поддршка за отстранување евентуални грешки. 
· По завршувањето, избраниот понудувач треба да испорача целосно функционална и јавно достапна платформа, да ги предаде сите административни пристапи и да достави краток извештај на англиски јазик, во обем од 2 до 3 страници.
[bookmark: _Hlk150942650]Потребни услови 
Квалификации:
Заинтересираните понудувачи треба да ги исполнат следниве минимални услови:
· Најмалку 5 години докажано професионално искуство во развој, воспоставување и надградба на веб-платформи и дигитални алатки;
· Искуство во креирање веб-платформи со индивидуални кориснички профили, мултимедијални содржини, дигитални архиви или онлајн изложби;
· Искуство во интегрирање и управување со видеа, фотографии, пишани наративи и други дигитални содржини;
· Познавање на современи технологии и системи за управување со веб-содржини;
· Способност за развој на едноставни, визуелно привлечни, лесни за користење и пристапни дигитални решенија, наменети за нетехничка и младинска публика;
· Познавање на принципите за заштита на личните податоци, „приватност уште при дизајнирањето“ (privacy by design) и решенија усогласени со GDPR;
· Искуство во обезбедување безбедност, стабилност и соодветна заштита на веб-платформи и дигитални содржини;
· Способност за ефективна комуникација и координација со експерти за документација, креатори на дигитални содржини, занаетчии и други засегнати страни;
· Способност за квалитетно и навремено реализирање на ангажманот во рамките на утврдениот рок и расположливиот буџет;
· Претходно искуство со проекти финансирани од Европската Унија ќе се смета за предност;
Времетраење на ангажманот 
Времетраењето на ангажманот е вкупно три месеци, а почнува со датумот на потпишување на договорот. 

Финансиски надомест
Максималниот буџет за оваа набавка изнесува 1,500 евра бруто во денарска противвредност и ги вклучува сите трошоци што можат да се појават во текот на извршувањето на работата. 
Плаќањето ќе се врши според следнава динамика: 
· 50 % по склучување на договорот
· 50 % по завршување на ангажманот и поднесен извештај
Потребни документи:
Техничка понуда
· Тековна состојба од Централен регистар (ЦРМ), не постара од 6 месеци (за правни лица)
· Портфолио ( за правни лица)
· CV (биографија) на експертот
· Доказ за релевантно професионално искуство (најмалку 2 референци) за успешно завршена релевантна услуга во последните 3 години.
· Доказ за резидентност согласно домашната легислатива ( за физички лица копија од пасош) 
· Изјава
Финансиска понуда
· Финансиска понуда

